Det er ikke meget AaB har bugt Viktor Ahlmann det seneste års tid. Der har han nemlig været udlejet til først Vendsyssel F.F. og senest hos Jammerbugt FC, hvor det i foråret blev til ni fuldtræffere af Viktor Ahlmann i 2. division. Nu har han og AaB ophævet samarbejdet. - Fast spilletid vil åbenlyst være det optimale for Viktors udvikling, og i øjeblikket har vi hård konkurrence om de offensive positioner, hvorfor vi er blevet enige om, at det bedste vil være at skilles nu, siger AaB’s sportsdirektør Allan Gaarde i en pressemeddelelse. Selvom AaB har valgt at ophæve samarbejdet med Viktor Ahlmann, tror han på, at han stadig har en chance i superligaen. - Viktor har absolut stadig potentiale til at blive Superligaspiller, og han har altid repræsenteret AaB på bedste vis. Viktor Ahlmann kom oprindeligt til AaB som 12-årig fra samarbejdsklubben Brønderslev I.F, siger AaB’s sportsdirektør Allan Gaarde. - Jeg har i et stykke tid været afklaret med situationen og ser frem til at prøve mig af i andre omgivelser, siger Viktor Ahlmann. Viktor Ahlmann opnåede ti officielle kampe for AaB.
AaB og 21-årige Viktor Ahlmann er blevet enige om at ophæve kontrakten.